અમદાવાદ: આવતી કાલથી શરૂ થતી બે દિવસીય એફઓએમસીની બેઠક પૂર્વે આજે એશિયાઇ શેરબજાર પ્રેશરમાં ખૂલ્યાં હતાં, જેની અસરે સ્થાનિક શેરબજાર પણ રેડ ઝોનમાં ખૂલ્યું હતું. બીએસઇ સેન્સેક્સ ૧૧૮ પોઇન્ટના ઘટાડે ૨૪,૯૨૫, જ્યારે એનએસઇ નિફ્ટી ૩૨ પોઇન્ટના ઘટાડે ૭,૫૭૮ની સપાટીએ ટ્રેડિંગમાં જોવાયો છે. મેટલ સેક્ટર સિવાય તમામ સેક્ટોરિયલ ઇન્ડેક્સ રેડ ઝોનમાં ખૂલ્યા હતા. મેટલ શેર્સમાં ૦.૪૦ ટકા સુધીનો સુધારો નોંધાયો હતો.